બિન્દાસ્ત સ્વભાવ અને દમદાર એક્ટિંગ માટે જાણીતી બોલિવૂડ ડિવા તાપસી પન્નુ હંમેશા ક્લેરિટી ઇચ્છે છે. તે ‘મનમર્જિયા'માં રુમીના કૅરૅક્ટરમાં જોવા મળી રહી છે કે જે બિન્દાસ્ત અને કૂલ છે. પોતાના કૅરૅક્ટર વિશે તાપસીએ કેટલીક મજેદાર વાતો કહી હતી. રુમીના કૅરૅક્ટરને કોમન ગર્લ્સથી થોડું અલગ રજૂ કરાયું છે. એના વિશે તાપસી કહે છે કે, ‘આ વર્ષે ‘વીરે દી વેડિંગ'ની સક્સેસે પુરવાર કર્યું છે કે, લોકો આ પ્રકારના વિમેન કૅરૅક્ટર્સને પસંદ કરે છે. મને હિન્દીમાં ગાળો બોલવા સામે વાંધો છે. હું હજી ઇંગ્લિશમાં ગાળ આપી શકું. જોકે, દિલ્હીની પંજાબી ગર્લ હોવા છતાં હું હિન્દીમાં ગાળ ન આપી શકું. એટલા માટે જ મારે અનુરાગ સરને કહેવું પડ્યું હતું કે, ‘તમારી ફિલ્મમાં મારા ડાયલોગ્ઝમાં ગાળો ન રાખતા. કેમ કે, એવામાં હું સ્ક્રીન પર નેચરલ નહીં લાગું.